EkBass/fiwiki-20250220-pages-articles huggingface dataset:
Luikeroturskat

Luikeroturskat (Phycinae) on turskien (Gadidae) heimoon kuuluva alaheimo. Alaheimon lajeja tavataan Atlantista. == Lajit ja anatomia == Luikeroturskiin kuuluu kaksi sukua ja 11 lajia. Toisinaan niiden katsotaan muodostavan oman heimonsa Phycidae, toisinaan alaheimon turskien heimossa. Luikeroturskilla on kaksi selkäevää ja yksi peräevä, jotka kummatkin ovat erillisiä pyrstöevästä. Vatsaevissä on kaksi pitkää ruotoa. Luikeroturskilla ei ole viiksisäikeitä suun ympärillä, mutta leuan alla niillä on. == Levinneisyys ja elintavat == Luikeroturskia tavataan Atlantista, Meksikonlahti ja Välimeri mukaan luettuna. Joidenkin lajien poikaset viettävät osan ajastaan estuaareissa. == Lähteet == Luokka:Turskakalat
Agostino Rousset

Agostino Rousset (4. marraskuuta 1887 Beaulard – 3. lokakuuta 1965) oli italialainen roomalaiskatolinen piispa. Hänet vihittiin papiksi 11. maaliskuuta 1911 ja nimitettiin Ventimiglian hiippakunnan johtoon 27. tammikuuta 1933. Piispaksi vihkimnen seurasi 26. maaliskuuta. Pääkonsekraattorina toimi Umberto Ugliengo, jota avustivat Umberto Rossi ja Albino Pella.Catholic-Hierarchy.org: Bishop Agostino Rousset Rousset osallistui Vatikaanin toiseen kirkolliskokoukseen. Hän kuoli 77-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1887 syntyneet Luokka:Vuonna 1965 kuolleet
Mario León Dorado

Isä Mario León Dorado (s. 16. maaliskuuta 1974) on espanjalainen roomalaiskatolinen pappi ja lähetyssaarnaaja. Hänestä tuli Tahrattoman Marian oblaattien jäsen 24. syyskuuta 1996, ja hän sai pappisvihkimyksensä 2. kesäkuuta 2001. Hänet nimitettiin Länsi-Saharan apostolisen prefektuurin johtoon 24. kesäkuuta 2013.Catholic-Hierarchy.org: Father Mario León Dorado, O.M.I.AlfayOmega.es: El misionero español Mario León Dorado, nuevo prefecto apostólico del Sahara Occidental Hän seurasi tehtävissään vuonna 2009 eläkkeelle jäänyttä Acacio Valbuena Rodríguezia.Catholic-Hierarchy.org: Prefecture Apostolic of Western Sahara {Sahara Occiental} == Lähteet == Luokka:Espanjalaiset papit Luokka:Vuonna 1974 syntyneet Luokka:Elävät henkilöt
Clank

Clank on pelihahmo videopelisarjasta Ratchet & Clank. Clank on pieni robotti, joka seikkailee galakseissa ystävänsä Ratchetin kanssa. Clankilla on myös oma videopeli Secret Agent Clank, jossa hänen pitää pelastaa Ratchet vankilasta, kun hänet pidätetään laittomasti epämääräisissä olosuhteissa epäiltynä Äärettömyyden silmä-nimisen timantin varastamisesta. Clankin ääninäyttelijä on David Kaye. Luokka:Ratchet & Clank -pelisarjan hahmot
Aarne Eskola

Aarne Einar Eskola (7. heinäkuuta 1903 Lappi TlKuka kukin on 1974: henkilötietoja nykypäivän suomalaisista, s. 124. Helsinki: Otava, 1974. – 14. toukokuuta 1982 Helsinki)) oli Maalaiskuntien Liiton toiminnanjohtaja. Eskola valmistui Helsingin yliopistosta filosofian maisteriksi vuonna 1932. Hän toimi Riihimäen kansalaisopiston johtajana vuosina 1931–1938 ja Maalaiskuntien Liiton toiminnanjohtajana vuosina 1938–1969. Vuonna 1966 Eskola sai ensimmäisen Suomessa myönnetyn maaneuvoksen arvonimen.Facta2001, WSOY 1982, 4. osa, palsta 327 Hänen vaikutuksestaan kunnallisvaakuna otettiin käyttöön myös maalaiskunnissa. Eskolalla oli useita luottamustehtäviä eri järjestöissä ja yhteisöissä. Aarne Eskolan puoliso vuodesta 1933 oli filosofian maisteri Helvi Vitikkala. Heillä oli viisi lasta, joista vanhin on historian professori ja päätoimittaja Seikko Eskola. == Lähteet == Luokka:Suomalaiset järjestöjohtajat Luokka:Vuonna 1903 syntyneet Luokka:Vuonna 1982 kuolleet
Veikko Eskolin-Esk

thumb|upright|Tiedon puu (1985), Riihimäki. Veikko Raikas Eskolin-Esk (9. tammikuuta 1936Mitä missä milloin 2002, Otava 2001, s. 154 – 24. helmikuuta 2001Kuvataiteilijamatrikkeli) oli suomalainen kuvanveistäjä ja taidemaalari. Hän kokeili ensimmäisenä Suomessa sähkökineettisiä konstruktioita. Sen jälkeen hän teki muun muassa pilarimaisia valaistuja muovi- ja teräsrakennelmia.Facta2001, WSOY 1982, 4. osa, palsta 329 == Julkisia teoksia == *Liikkuva valomaalaus, 1965, Harjavalta *Vesikehä, 1974, Nokia * Aallot, 1975, Vantaan Myyrmäki *Avaruudesta saaristoon, 1978, Turku == Lähteet == Luokka:Suomalaiset kuvanveistäjät Luokka:Suomalaiset taidemaalarit Luokka:Vuonna 1936 syntyneet Luokka:Vuonna 2001 kuolleet
Azerbaidžanin piirikunnat ja kaupungit

Azerbaidžan jaetaan 66 alueeseen (rayonlar) ja 12 kaupunkiin (şəhərlər), joista 7 aluetta ja yksi kaupunki sijaitsevat Nahitševanin autonomisessa tasavallassa.Rayons of Azerbaijan Statoids Nahitševanin autonominen tasavalta sijaitsee eksklaavina muusta Azerbaidžanista erillään Armenian, Turkin ja Iranin ympäröimänä.Azərbaycanın regionları State Statistical Committee == Luettelo piirikunnista ja kaupungeista == Azerbaidžan # Abşeron # Ağcabədi # Ağdam # Ağdaş # Ağstafa # Ağsu # Əli Bayramlın kaupunki # Astara # Bakun kaupunki (Bakı) # Balakən # Bərdə # Beyləqan # Biləsuvar # Cəbrayıl # Cəlilabad # Daşkəsən # Dəvəçi # Füzuli # Gədəbəy # Gəncən kaupunki # Goranboy # Göyçay # Hacıqabul # İmişli # İsmayıllı # Kəlbəcər (osa Vuoristo-Karabahia) # Kürdəmir # Laçın # Lənkəran # Lənkəranin kaupunki # Lerik # Masallı # Mingəçevirin kaupunki # Naftalanin kaupunki # Neftçala # Oğuz # Qəbələ 36. Qax 37. Qazax 38. Qobustan 39. Quba 40. Qubadlı 41. Qusar 42. Saatlı 43. Sabirabad 44. Şəki 45. Şəkin kaupunki 46. Salyan 47. Şamaxı 48. Şəmkir 49. Samux 50. Siyəzən 51. Sumqayıtin kaupunki 52. Şuşa (osa Vuoristo-Karabahia) 53. Şuşan kaupunki (osa Vuoristo-Karabahia) 54. Tərtər (osa Vuoristo-Karabahia) 55. Tovuz 56. Ucar 57. Xaçmaz 58. Stepanakert (Vuoristo-Karabahin pääkaupunki) 59. Xanlar 60. Xızı 61. Xocalı (osa Vuoristo-Karabahia) 62. Xocavənd (osa Vuoristo-Karabahia) 63. Yardımlı 64. Yevlakh 65. Yevlaxin kaupunki 66. Zəngilan 67. Zaqatala 68. Zərdab Nahitševanin autonominen tasavalta # Babək # Culfa # Kəngərli # Nahitševanin kaupunki (Naxçıvan Şəhər) # Ordubad # Sədərək # Şahbuz # Şərur ==Lähteet== ==Aiheesta muualla== * Azerbaidjan: Territorial and administrative units , , *
Pöytätennis nuorten kesäolympialaisissa 2010

Pöytätenniksessä kilpailtiin Singaporen 2010 nuorten kesäolympialaisissa 21. heinäkuuta – 26. heinäkuuta Singapore Indoor Stadiumissa. Tapahtumia oli kolme, jotka olivat miesten kaksinpeli, naisten kaksinpeli ja sekanelinpeli. == Tulokset == === Miesten kaksinpeli === Sija Maa Pelaajat 1 Koki Niwa 2 Kiinan Taipei Hung Tzu-Hsiang 3 Simon Gauzy === Naisten kaksinpeli === Sija Maa Pelaajat 1 Gu Yuting 2 Isabelle Li Siyun 3 Yang Ha-Eun === Sekanelinpeli === Sija Maa Pelaajat 1 Ayuka Tanioka Koki Niwa 2 Yang Ha-Eun Kim Dong-Hyun 3 Gu Yuting Adem Hmam == Katso myös == * Pöytätennis olympialaisissa == Lähteet == * ITTF: 2010 First Youth Olympic Games Luokka:Nuorten kesäolympialaiset 2010 nuorten kesäolympialaisissa 2010
Nokia E72

Nokia E72 on Nokian vuonna 2009 julkaistu matkapuhelin, joka kuuluu Nokian Eseriesiin. Sitä valmistettiin Suomessa. Se on seuraaja Nokia E71-puhelimelle, ja ne jakavat samanlaisen muodon. Sen ominaisuudet ovat ennakoiva tekstinsyöttö, äänikomennot, ja sitä saa valkoisena, mustana, metallinharmaana, topaasinruskeana ja ametistinvioletti. == Katso myös == *Luettelo Nokian tuotteista == Lähteet == * Nokia E72 - GSMArena == Aiheesta muualla == * Nokia E72 - Tuki * Käyttöohjeet E72 Luokka:Symbian-pohjaiset laitteet Luokka:QWERTY-matkapuhelimet Luokka:Vuoden 2009 matkapuhelimet
Nokia Lumia 810

Nokia Lumia 810 on Nokian vuonna 2012 julkaisema älypuhelin. Sitä myy yksinoikeudella T-Mobile. == Ominaisuudet == * ennakoiva tekstinsyöttö * äänikomennot * äänimuistiinpanot * kuvien- ja videonmuokkausohjelma * värit: musta, syaani == Katso myös == * Luettelo Nokian tuotteista * Microsoft Lumia == Lähteet == * Nokia Lumia 810 - GSMArena === Viitteet === == Aiheesta muualla == * Käyttöohjeet 810 Luokka:Windows Phone -pohjaiset laitteet Luokka:Vuoden 2012 matkapuhelimet
Nokia Lumia 822

Nokia Lumia 822 on Nokian vuonna 2012 julkaistu älypuhelin. == Ominaisuudet == *ennakoiva tekstinsyöttö *äänikomennot *äänimuistiinpanot *kuvien- ja videonmuokkausohjelma *värit: musta, valkoinen, harmaa, punainen == Katso myös == * Luettelo Nokian tuotteista * Microsoft Lumia == Lähteet == * Nokia Lumia 822 - GSMArena == Aiheesta muualla == * Käyttöohjeet 822 Luokka:Windows Phone -pohjaiset laitteet Luokka:Vuoden 2012 matkapuhelimet
Supreme (kappale)

Supreme on Robbie Williamsin vuonna 2000 julkaistu Sing When You're Winning -albumin kolmas single. Se sisältää interpoloinnin Gloria Gaynorin "I Will Survive" -kappaleesta, koska Williamsin mukaan hänen ollessa matkalla Sveitsissä ennen vuosituhannen vaihdetta, turistit, joista kukaan ei puhunut samaa kieltä, alkoivat humista "I Will Survive" -kappaleen sooloa. ==Raitalista== UK CD1 * 1. "Supreme" – 4:15 * 2. "Don't Do Love" – 4:56 * 3. "Come Take Me Over" – 4:13 UK CD2 * 1. "Supreme" – 4:15 * 2. "United" – 5:56 * 3. "Supreme" (recorded live at the Manchester Arena) – 4:18 * 4. "Supreme" (filmed live at the Manchester Arena) – 4:08 ==Listasijoitukset== Listat (2000) Sija Itävalta (Ö3 Austria Top 40) 3 Uusi-Seelanti (ONZMC) 3 Belgia (Ultratop 50 Vallonia) 4 Italia (FIMI) 4 Sveitsi (Swiss Music Charts) 4 Britannia (Britannian singlelista) 4 Irlanti (Irlannin singlelista) 10 Norja (VG-lista) 11 Ranska (SNEP) 12 Australia (ARIA Charts) 14 Saksa (MegaCharts) 14 Ruotsi (Sverigetopplistan) 14 Hollanti (Dutch Top 40) 16 Suomi (Suomen virallinen lista) 16 Belgia (Ultratop 50 Flanderi) 29 ==Lähteet== Luokka:Robbie Williamsin kappaleet Luokka:Vuoden 2000 kappaleet
Unkarilainen keittiö

Unkarilainen keittiö on tunnettu erityisesti liharuoistaan. Unkarilainen ruoka on melko mausteista, jopa tulista, usein myös suolaista ja rasvaista. Yksi Unkarin yleisimmistä ja tunnetuimmista ruoista on kansallisruoaksikin kutsuttu pörkölt, eräänlainen käristys, joka voidaan valmistaa joko sian- tai naudanlihasta. Ruoan nimi on peräisin verbistä pörkölni, joka tarkoittaa lihan paistamista rasvassa sipulin ja paprikajauheen kera. Pörköltin ohessa tarjottavat lisukkeet vaihtelevat alueittain.Hungary: Pörkölt of Beef Sirloin with Green Peppers and Paprika Gravy European Cuisines Unkarin ulkopuolella pörköltin tapaista ruokaa kutsutaan usein gulassiksi, mutta tämä nimitys on peräisin eri ruoasta: Unkarissa tarjottava gulyás tai gulyásleves on paprikainen lihakeitto, jonka liha paistetaan aluksi samaan tapaan kuin pörköltissä, mutta paistamisen jälkeen kattilaan kaadetaan vettä. Lisäksi keittoon kuuluu myös perunaa ja kuminaa. Tähän ruokaan käytetään perinteisesti ainoastaan naudanlihaa, mikä selittyy ruoan nimellä: gulyás merkitsee karjapaimenta. Gulassikeittokin on monille unkarilaisille ja ulkomaalaisille juuri Unkarin kansallisruoka.Hungarian Goulash soup Hungarian Food Unkarin tunnetuin mauste on paprika, jota käytetään jauhettuna runsaasti. Esimerkiksi gulassikeitto on siihen lisätyn paprikajauheen vuoksi voimakkaan punaista. Paprikaa käytetään sekä tuoreena, kuivattuna, jauhettuna että soseena.Unkari - pustan puhallus Keittotaito - ruoanvalmistuksen nettiopas Yleisiä ovat myös kanaruoat, erityisesti paprikás csirke eli paprikakana, joka valmistetaan pitkälti samaan tapaan kuin pörkölt. Samantapainen ruoka on myös paprikás krumpli eli paprikaperuna; siinä voidaan käyttää lihan asemesta makkaraa tai vain silavaa. Suolattu ja paprikalla maustettu tai savustettu silava eli szalonna on myös olennainen osa unkarilaisen ruoan valmistuksessa. Balatonjärven kuhasta eli fogasista tehdään Unkarissa monia suosittuja kalaruokia. Perinteinen tapa tarjoilla kuha on kokonaisena pannulla paistettuna niin, että sen pää ja pyrstö on taivutettu näyttävästi mutkalle.Halász 2001, s. 180–181. Unkari tunnetaan myös hanhenmaksan tuottajana.Halász 2001, s. 183. Tunnetuimpia unkarilaisia juomia ovat viinit, etenkin Tokaji-viinit ja erityisesti jälkiruokaviini Tokaji Aszú, "Viinien kuningas, kuninkaiden viini". Tokajin viinejä tuotetaan Koillis-Unkarista Kaakkois-Slovakiaan ulottuvalla Tokajin viinialueella, ja ne ovat EU:n suojelemia alkuperäistuotteita.Battle over Tokaj Best of Budapest Punaviinialueista Villány ja Szekszárd ovat ohittamassa Egerin kuuluisan ja tunnetuimman luettelossa.Hungarian Wine Regions Hungary Tourist GuideFamous Wine Regions in Hungary Visit Budapest Muista alkoholijuomista unkarilaisia erikoisuuksia ovat musta ja karvas Unicum-yrttilikööri ja hedelmäviina eli pálinka. Palinkaa tehdään monista hedelmistä, yleisimpiä ovat luumu- eli szilvapálinka, persikka- eli barackpálinka ja päärynä- eli körtepálinka. == Lähteet == * ===Viitteet=== ==Aiheesta muualla== *
Nokia Asha 308

Nokia Asha 308 on Nokian vuonna 2012 valmistama älypuhelin. Laitteessa on 2 megapikselin kamera. == Ominaisuudet == *ennakoiva tekstinsyöttö *äänimuistiinpanot *väri: musta, kulta == Lähteet== * Nokia Asha 308 – GSMArena Asha 308 Luokka:Vuoden 2012 matkapuhelimet
Papi

Papi on Jennifer Lopezin single hänen seitsemänneltä studioalbumilta, Love?:lta. Latinalaistyylisen dancepopkappaleen sanoittivat RedOne, AJ Junior, BeatGeek, Teddy Sky, Bilal Hajji ja Jimmy Joker, sekä tuotti RedOne, BeatGeek ja Jimmy Joker. Kappale kertoo sanoituksellisesti Lopezin rakkaudesta tanssia hänen miehelleen. Kappale oli määrä julkaista promootiosinglenä 19. huhtikuuta 2011 auttamaan albumin edistystä, mutta kappale avautui ja julkaistiin 17. huhtikuuta 2011 Lopezin Facebook-sivulla olleen kampanjan kautta. "Papi" sai kiitosta kriitikoilta, jotka totesivat sen olevan yksi Love?-albumin kohokohdista. Papi sai täysin kaupallisen julkaisunsa Love?:n kolmantena singlenä syys- ja lokakuussa 2011. 27. lokakuuta 2011 Papista tuli Lopezin yhdestoista Billboard Dance Chart-listan ensimmäiselle sijalle päässyt single. Kappaleelle on julkaistu myös musiikkivideo ja sen ohjasi Paul Hunter, joka on työskennellyt aiemminkin Lopezin kanssa videoiden parissa, joihin kuuluu esimerkiksi vuonna 2000 julkaistu "Love Don't Cost a Thing". Videon juoni liittyy siihen, kun Jennifer Lopez syö salaperäisen rakkauskeksin, ja seuraavana aamuna joukko miehiä tulee hulluksi häneen, ja alkavat jahdata häntä ympäri kaupunkia. Kappaletta käytettiin myös Miss Earth 2011-kilpailussa. ==Lähteet== Luokka:Vuoden 2011 kappaleet Luokka:Jennifer Lopezin kappaleet
Nokia Asha 309

Nokia Asha 309 on Nokian vuonna 2012 valmistama älypuhelin. Laitteessa on 2 megapikselin kamera. == Ominaisuudet == *ennakoiva tekstinsyöttö *äänimuistiinpanot *väri: musta, valkoinen == Lähteet== * Nokia Asha 309 - GSMArena ==Aiheesta muualla== * Nokia Asha 309 Nokian sivuilla * Nokia Asha 309 - Tuki Asha 309 Luokka:Vuoden 2012 matkapuhelimet
Leonid Novikov

Leonid Novikov (s. 10. tammikuuta 1984) on venäläinen suunnistuksen maailmanmestari. Novikov voitti keskimatkan ja viestin maailmanmestaruudet Sotkamossa 2013. Aiemmin hän ei ollut aikuisten arvokisojen henkilökohtaisilla matkoilla sijoittunut kymmenen parhaan joukkoon eikä saavuttanut arvokisojen viesteissäkään mitaleja. Tarton MM-kisoissa 2017 hän saavutti pitkällä matkalla hopeaa. Jukolan viestissä 2008 hän kuului Deltan voittoisaan joukkueeseen. == Saavutuksia == === MM-kilpailut === * 2003 keskimatkalla 16. * 2004 keskimatkalla 13. * 2009 keskimatkalla 16. * 2012 keskimatkalla 19. * 2013 keskimatkalla ja viestissä kultaa, pitkällä matkalla 25. * 2017 pitkällä matkalla hopeaa, viestissä kuudes * 2018 keskimatkalla ja pitkällä matkalla yhdeksäs, viestissä kymmenes === EM-kilpailut === * 2006 keskimatkalla 23., viestissä kuudes * 2010 pitkällä matkalla 25., keskimatkalla hylkäys * 2012 keskimatkalla 12. === Avoimet PM-kilpailut === * 2009 keskimatkalla 28., viestissä 17. === Nuorten MM-kilpailut === * 2002 keskimatkalla 56., pitkällä matkalla kuudes, viestissä neljäs === Maailmancup === * 2004 kokonaiskilpailussa 79. * 2006 kokonaiskilpailussa 83. * 2008 kokonaiskilpailussa 97. * 2009 kokonaiskilpailussa 57. * 2010 kokonaiskilpailussa 93. * 2012 kokonaiskilpailussa 63. * Paras osakilpailusijoitus 12. (Falunissa 2012) === Jukolan viesti === * 2008 voitto (Delta) == Lähteet == * Saavutukset Runners World of O -sivustolla * MM- viestin 2013 tulokset Luokka:Venäläiset suunnistajat Luokka:Vuonna 1984 syntyneet Luokka:Elävät henkilöt
Nokia Asha 501

Nokia Asha 501 on Nokian vuonna 2013 julkaistu älypuhelin. Laitteessa on 3,15 megapikselin kamera. == Ominaisuudet == *ennakoiva tekstinsyöttö *äänimuistiinpanot *kuvanmuokkausohjelma *väri: kirkas punainen, kirkas vihreä, syaani, keltainen, musta-valkoinen == Lähteet== * Nokia Asha 501 – GSMArena Asha 501 Luokka:Vuoden 2013 matkapuhelimet
Hannu Airila

Hannu Airila (s. 9. heinäkuuta 1985 Kerava) on suomalainen maajoukkuetason suunnistaja. Seuratasolla hän edustaa Kalevan Rastia, jonka joukkueessa hän on voittanut viisi kertaa Jukolan viestin. Aiemmin hän on edustanut Keravan Urheilijoita. Airila on kilpaillut 2010-luvulla kuusissa MM-kilpailuissa ja neljissä EM-kilpailuissa parhaana henkilökohtaisena saavutuksenaan vuoden 2016 MM-kilpailujen kahdeksas sija keskimatkalla sekä parhaana viestisaavutuksenaan vuoden 2012 EM-kilpailujen seitsemäs sija. Nuorten MM-kilpailuissa hän saavutti keskimatkalla pronssia Sveitsissä 2005.World of O Runners == Saavutukset == ;MM-kilpailut * 2010 keskimatkalla 19:s * 2012 keskimatkalla 11:s, viestissä 15:s * 2013 keskimatkalla 23:s * 2015 keskimatkalla 12:s * 2016 keskimatkalla kahdeksas * 2018 keskimatkalla 15:s ;EM-kilpailut * 2010 keskimatkalla 35:s * 2012 pitkällä matkalla 30:s, viestissä seitsemäs * 2014 keskimatkalla 46:s * 2018 pitkällä matkalla 55:s ;Avoimet PM-kilpailut * 2009 keskimatkalla 35:s, pitkällä matkalla 22:s, viestissä kymmenes ;Nuorten MM- kilpailut * 2003 keskimatkalla 12:s, pitkällä matkalla 24:s, viestissä yhdeksäs * 2004 keskimatkalla 12:s, pitkällä matkalla 20:s, viestissä kahdeksas * 2005:keskimatkalla pronssia, pitkällä matkalla ja viestissä kymmenes ;Maailmancup * 2012 kokonaispisteissä 59:s ;Jukolan viesti * 2005 voitto (Kalevan Rasti) * 2006 toinen (Kalevan Rasti) * 2007 voitto (Kalevan Rasti) * 2008 kuudes (Kalevan Rasti) * 2009 toinen (Kalevan Rasti) * 2010 toinen (Kalevan Rasti) * 2011 toinen (Kalevan Rasti) * 2012 voitto (Kalevan Rasti) * 2013 voitto (Kalevan Rasti) * 2014 voitto (Kalevan Rasti) * 2015 kolmas (Kalevan Rasti) * 2016 kolmas (Kalevan Rasti) *2018 kuudes (Kalevan Rasti) *2019 kuudes (Kalevan Rasti) == Lähteet == * * http://www.kalevanrasti.fi/index.php?option=com_content&view;=article&id;=153&Itemid;=92 === Viitteet === Luokka:Suomalaiset suunnistajat Luokka:Vuonna 1985 syntyneet Luokka:Elävät henkilöt
Dražen Kutleša

Dražen Kutleša (s. 25. syyskuuta 1968 Tomislavgrad) on bosniahertsegovinalainen roomalaiskatolinen piispa. Pavao Žanić vihki hänet Mostar-Duvnon (-Trebinje e Mrkanin) hiippakuntaan diakoniksi 13. maaliskuuta 1993 ja papiksi 29. kesäkuuta 1993.Catholic-Hierarchy.org: Bishop Dražen Kutleša Kutleša sai 17. lokakuuta 2011 nimityksen Poreč i Pulan koadjuuttoripiispaksi, ja piispaksi vihkiminen seurasi 10. joulukuuta. Pääkonsekraattorina toimi Marc Ouellet, jota avustivat Ivan Milovan ja Ratko Perić. Kutlešasta tuli 14. kesäkuuta 2012 Poreč i Pulan piispa. == Lähteet == Luokka:Bosniahertsegovinalaiset henkilöt Luokka:Katoliset piispat Luokka:Vuonna 1968 syntyneet Luokka:Elävät henkilöt
Louisa Nécib

260px|thumb Louisa Nécib (s. 23. tammikuuta 1987 Marseille) on ranskalainen jalkapalloilija, pelipaikaltaan keskikenttäpelaaja. Nécib pelasi Ranskan naisten maajoukkueessa 145 maaottelua ja teki niissä 36 maalia. Hän edusti maajoukkuetta MM-kilpailuissa 2011 ja 2015, olympialaisissa 2012 sekä EM- kilpailuissa 2005, 2009 ja 2013.http://www.uefa.com/womenseuro/season=2005/matches/round=1929/match=80082/index.htmlhttp://www.uefa.com/womenseuro/season=2009/matches/round=15047/match=2001417/index.htmlhttp://www.uefa.com/womenseuro/season=2013/matches/round=2000175/match=2010716/index.html Vuoden 2009 EM-kilpailuissa hän teki yhden maalin ja vuoden 2013 EM- kilpailuissa kaksi maalia mutta epäonnistui Tanskaa vastaan pelatun puolivälieräottelun rangaistuspotkukilpailussahttp://www.uefa.com/womenseuro/season=2013/matches/round=2000176/match=2011597/postmatch/commentary/index.html. Vuoden 2015 MM-kilpailuissa hän teki puolivälieräottelussa Saksaa vastaan maalin ja onnistui myös rangaistuspotkukilpailussa, joka kuitenkin päättyi Ranskan tappioon. Seuratasolla Nécib edusti Olympique Lyonnais-seuraa vuosina 2007–2016 ja voitti tänä aikana yhdeksän kertaa Ranskan mestaruuden (2008–2016) sekä kolme kertaa naisten mestarien liigan (2011, 2012, 2016). Aiemmin hän edusti CNFE Clairefontainea vuosina 2004–2006 sekä Montpellier HSC:tä kaudella 2006–2007. Nécib avioitui jalkapalloilija Liassine Cadamuron kanssa vuonna 2016. == Lähteet == * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1987 syntyneet Luokka:Elävät henkilöt
Marie-Laure Delie

thumb|250px|Delie vuonna 2011 Marie-Laure Delie (s. 29. tammikuuta 1988 Villiers-le-Bel) on ranskalainen jalkapalloilija, pelipaikaltaan hyökkääjä. Delie on pelannut Ranskan naisten maajoukkueessa 123 maaottelua ja tehnyt niissä 65 maalia. Viimeksi hän on pelannut maajoukkueessa marraskuussa 2017. Hän on edustanut maajoukkuetta MM-kilpailuissa 2011 ja olympialaisissa 2012, joissa molemmissa hän teki kaksi maalia, EM-kilpailuissa 2013, jossa hän Ranskan avausottelussa Venäjää vastaan teki kaksi maalia,Delie double fires France to victory against Russia MM-kilpailuissa 2015, jossa hän teki kolme maalia, sekä EM-kilpailuissa 2017. Seuratasolla Delie on edustanut FC Metziä vuodesta 2018. Aiemmin hän on edustanut CNFE Clairefontainea kausina 2005–2007, Paris Saint-Germainia kaudella 2007–2008 ja kausina 2013–2018 sekä Montpellier HSC:tä kausina 2008–2013. == Lähteet == * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1988 syntyneet Luokka:Elävät henkilöt
Barry Bonds

Barry Lamar Bonds (s. 24. heinäkuuta 1964 Riverside, Kalifornia) on yhdysvaltalainen entinen baseballpelaaja, joka pelasi 22 kautta Major League Baseball (MLB) -sarjassa edustaen Pittsburgh Piratesia ja San Francisco Giantsia. Bonds tunnettiin erinomaisena lyöjänä ja hän oli kuutena vuonna lyöjän tuottavuutta mittaavan OPS-tilaston kärjessä. Hän omaa myös useita MLB:n lyöntiennätyksiä: hänellä on eniten kunnareita sekä koko uran aikana (762) että yhdellä kaudella (73, vuodelta 2001), ja lisäksi hänellä on eniten vapaataipaleita. Bonds valittiin urallaan ennätykselliset seitsemän kertaa National Leaguen (NL) arvokkaimmaksi pelaajaksi. Myös Bondsin isä Bobby Bonds pelasi MLB:ssä edustaen kausina 1968–1981 yhteensä kahdeksaa eri joukkuetta. ==Lähteet== ==Aiheesta muualla== * Barry Bonds Encyclopaedia Britannica. Luokka:Yhdysvaltalaiset baseballpelaajat Luokka:Vuonna 1964 syntyneet Luokka:Elävät henkilöt
Paulette

Paulette oli Ranskassa vuonna 1604 kuninkaallisella ediktillä käyttöönotettu erikoisvero. Mikäli julkisen viran haltija maksoi kruunulle vuosittain verona kuudeskymmenesosan siitä summasta, jolla virka oli aikanaan ostettu, hän sai luvan testamentata viran jälkeläisilleen tai myydä sen eteenpäin. Järjestelmä teki julkisista viroista käytännössä perinnöllisiä. Paulette takasi kruunulle säännöllisen tulonlähteen, mutta samalla vähensi kuninkaan valtaa virkanimityksissä. Vero sai nimensä Charles Pauletin mukaan, joka oli ehdottanut sen käyttöönottoa ja valvoi sen keräämistä.paulette Encyclopædia Britannica Online Academic Edition. Viitattu 12.7.2013. Se lakkautettiin Ranskan vallankumouksen jälkeen. ==Lähteet== Luokka:Historialliset verot Luokka:Ranskan historia
Tomas Johansson (painija)

Tomas Johansson (s. 20. heinäkuuta 1962 Haaparanta) on entinen ruotsalainen raskaansarjan painija. Tomas Johansson on Ruotsin rajakaupungin Haaparannan kaksikielinen kasvatti. Hän aloitti painiharrastuksensa vuonna 1971 paikallisessa Haparanda SKT -seurassa. HSKT:ta hän edusti painiurallaan aina vuoteen 1997. Nuoruudessaan hän paini niin kreikkalais-roomalaista kuin vapaata painimuotoa. Juniorivuosinaan alle 20-vuotiaana hän saavutti useamman kerran mitalisijoituksia muun muassa 1980, 1981 ja 1982 pronssisijat EM- paineissa. Aikuisten sarjan mestaruuskisoihin Tomas Johansson osallistui ensimmäisen kerran vuonna 1983 Kiovan MM-kisoissa sijoituksen ollessa 130 kg:n sarjan seitsemäs. Seuraava vuosi oli sitten läpimurtovuosi, mutta myös katastrofaalinen. Itäblokin boikotoidessa Los Angelesin vuoden 1984 kesäolympialaisia mahdollisuudet menestykseen olivat erinomaiset. Tomas Johansson sijoittuikin toiseksi, mutta hän jäi kiinni anabolisten steroidien käytöstä ja hylättiin. Seurasi 18 kuukauden kilpailukielto.http://www.idrottsforum.org/articles/sandahl/sandahl080606.html Idrottsforum.org: Hur dopningen blev ett idrottsproblem - Fallet Tomas Johansson, Los Angeles 1984 Kärsittyään kilpailukiellon Tomas Johansson palasi huippupainiin takaisin ja saavutti maailmanmestaruuden keväällä 1986 Budapestissä pistevoitolla Neuvostoliiton Vladimir Grigorjevista. Hän oli sillä hetkellä ensimmäinen ei-itäeurooppalainen 33 vuoteen, joka voitti raskaimman sarjan mestaruuden. Sen jälkeen ei mestaruutta tullut, sillä sarjaa hallitsi venäläispainija Aleksandr Karelin. Soulin olympiakisoissa 1988 tuli pronssia ja Barcelonan kesäolympialaisissa 1992 hopeaa. Kansainvälistä painiuraa jatkui vielä vuoden 1996 Atlantan kesäolympialaisiin asti. Siellä Johansson sijoittui vielä seitsemänneksi. Sen jälkeen hän paini vielä Saksassa sarjamuotoista painiliigaa vuosina 1996–1998. Urallaan Johansson edusti Haparanda SKT:ta vuosina 1972–1997, Gävlen BK Lokea vuosina 1998–1999 ja painiessaan Saksassa sikäläistä Hallbergmoos-seuraa vuosina 1996–1998.http://www.web4sport.com/arkiv_b/arkiv/brottning/johansson_tomas.html ==Saavutukset== * Svenska Dagbladetin kultamitali vuonna 1986 * Victoria- stipendi vuonna 1986 * Jerring-palkinto vuonna 1986 * Ruotsin vuoden painija vuonna 1986http://www.swedewrestling.se/Forbundet/Statistikhistorik/ Svenska Brottningsförbundet: Statistik & historik * Vuoden norrbottenilaisurheilija – norrbottenilaissanomalehden NSD:n mitali vuosina 1982, 1986, 1988 ja 1992http://www.sweski.com/nsd-medaljen-till-hellner-igen.5001810.html svenski.com: NSD-medaljen till Hellner – igen ==Lähteet== ==Aiheesta muualla== *Tomas Johansson – Sports Reference LLC. *Johansson FILA:n tietokannassa Luokka:Ruotsalaiset kreikkalais-roomalaisen tyylin painijat Luokka:Ruotsalaiset olympiamitalistit Luokka:Dopingrikkomuksesta tuomitut ruotsalaiset Luokka:Dopingrikkomuksesta tuomitut painijat Luokka:Länsipohjalaiset Luokka:Vuonna 1961 syntyneet Luokka:Elävät henkilöt
You & Me (Disclosuren kappale)

You & Me on brittiläisen Disclosuren kappale, joka sisältää myös Eliza Doolittlen esittämiä vokaaleja. Se julkaistiin Isossa-Britanniassa digitaalisesti ladattavana 28. huhtikuuta 2013. Kappale on kolmas single duon debyyttistudioalbumilta, Settleltä. Kappaleen sanoittivat Howard Lawrence, Guy lawrence, James Napier, Eliza Caird, sekä tuotti Disclosure. Kappaleelle on julkaistu myös musiikkivideo YouTubessa 25. huhtikuuta 2013, jonka kokonaispituus on neljä minuuttia ja neljäkymmentä sekuntia. ==Lähteet== Luokka:Vuoden 2013 kappaleet Luokka:Eliza Doolittlen kappaleet
Haudattu

Haudattu () on ruotsalaisen kirjailijan Henning Mankellin kirjoittama pienoisromaani, jonka pääosassa on rikoskomisario Kurt Wallander. Romaani ilmestyi alun perin hollanniksi käännettynä vuonna 2004. Ruotsinkielinen versio julkaistiin vasta 2013, samoin kuin suomenkielinen. Romaanin tapahtumat sijoittuvat aikaan ennen viimeistä Kurt Wallander -kirjaa Rauhaton mies. Sen pohjalta on tehty jakso Musta syksy brittiläiseen Wallander-televisiosarjaan. Luokka:Henning Mankellin teokset
Feel This Moment

Feel This Moment on yhdysvaltalaisen rap-artistin Pitbullin kappale, jolla duetoi laulaja Christina Aguilera. Kappale on Pitbullin seitsemänneltä studioalbumilta Global Warming. Kappaleen julkaisi Mr. 305, Polo Grounds Music, ja RCA Records 4. helmikuuta 2013 albumin neljäntenä singlenä. Se on dancepop-, hip house- ja electro house -kappale. Sanoituksellisesti kappale kertoo pysähtymisestä hetkeksi arvostamaan elämää. Sen ovat sanoittaneet Nasri Atweh, Chantal Kreviazuk, Adam Messinger, Sir Nolan, DJ Buddha, Pitbull, ja Aguilera, ja sen tuottamisesta vastasivat Adam Messinger, Sir Nolan, Nasri Astweh ja DJ Buddha. Kappale samplaa A-ha:n kappaletta ”Take on Me”. Syyskuuhun 2014 mennessä singleä oli myyty Yhdysvalloissa digitaalisesti yli 2,4 miljoonaa kappaletta. ==Lähteet== Luokka:Vuoden 2013 kappaleet Luokka:Pitbullin kappaleet Luokka:Christina Aguileran kappaleet
Jääkiekon I-divisioonan kausi 1999–2000

Jääkiekon I-divisioonan kausi 1999–2000, oli viimeinen I-divisioonan nimellä pelattu kausi ennen Mestiksen perustamista. 12 joukkueen runkosarjan jälkeen ensimmäiseksi sijoittunut selviytyi liigakarsintaan suoraan, ja sijoille 2–9 sijoittuneet joukkueet pelasivat pudotuspelit kahdesta muusta karsintapaikasta. Liigakarsinnan neljäs joukkue oli SM-liigan kahdenneksitoista sijoittunut joukkue. Runkosarjan kaksi viimeistä joutuivat karsimaan sarjapaikastaan seuraavaksi kaudeksi perustettuun Mestikseen II- divisioonan parhaiden kanssa. Oulun Kärpät voitti runkosarjan selvällä 20 pisteen erolla toiseksi sijoittuneeseen Vaasan Sportiin. Kärpät nousi SM- liigaan voittamalla ratkaisevassa ottelusarjassa Lahden Pelicansin voitoin 3–1. ==Runkosarja== ==Pudotuspelit== ===1.kierros=== Sport – Jää-Kotkat Sport Jää-Kotkat 3–1 Jää-Kotkat Sport 3–4 Sport jatkoon voitoin 2–0. Diskos – FPS Diskos FPS 3–0 FPS Diskos 7–2 Diskos FPS 3–0 Diskos jatkoon voitoin 2–1. TuTo – Hermes TuTo Hermes 3–2 Hermes TuTo 1–0 TuTo Hermes 3–1 TuTo jatkoon voitoin 2–1. Jokipojat – KooKoo Jokipojat KooKoo 2–0 KooKoo Jokipojat 4–2 Jokipojat KooKoo 5–2 Jokipojat jatkoon voitoin 2–1. ===2.kierros=== Sport – Jokipojat Sport Jokipojat 5–1 Jokipojat Sport 1–2 Sport SM-liigakarsintaan voitoin 2–0. Diskos – TuTo Diskos TuTo 6–2 TuTo Diskos 7–3 Diskos TuTo 5–1 Diskos SM- liigakarsintaan voitoin 2–1. ==SM-liigakarsinta== Pelicans – Diskos Pelicans Diskos 9–2 Diskos Pelicans 2–6 Pelicans Diskos 6–2 Pelicans jatkoon voitoin 3–0. Kärpät – Sport Kärpät Sport 4–2 Sport Kärpät 1–4 Kärpät Sport 5–2 Kärpät jatkoon voitoin 3–0. ===2.kierros=== Pelicans – Kärpät Pelicans Kärpät 4–5 ja. Kärpät Pelicans 1–5 Pelicans Kärpät 0–1 Kärpät Pelicans 4–1 Kärpät nousi SM- liigaan voitoin 3–1. SM-liigaa laajennettiin 13 joukkueen sarjaksi, jolloin Pelicansin liigapaikka säilyi. ==Mestiskarsinta== ===1. kierros=== Jukurit – SaPKo Jukurit SaPKo 2–6 SaPKo Jukurit 6–1 Jukurit SaPKo 5–2 SaPKo Jukurit 1–4 Jukurit SaPKo 4–0 Jukurit nousi Mestikseen voitoin 3–2. Ahmat – Kiekko-Vantaa Ahmat K-Vantaa 3–9 K-Vantaa Ahmat 2–9 Ahmat K-Vantaa 3–6 K-Vantaa Ahmat 6–2 Kiekko-Vantaa nousi Mestikseen voitoin 3–1. Ahmat sai pitää sarjapaikkansa. == Lähteet == * * 99 Luokka:Jääkiekkosarjojen kausi 1999–2000
Ryan Jones

Ryan Jones (s. 14. kesäkuuta 1984 Chatham, Ontario) on kanadalainen jääkiekkoilija, pelipaikaltaan hyökkääjä. Hän pelaa DEL-joukkue Kölner Haiessa. ==Ura== Jones teki NHL-debyyttinsä Nashville Predatorsissa kaudella 2008-2009. Ensimmäisen NHL-liiga maalinsa hän teki 15. syyskuuta, 2008, Dallas Starsia vastaan Marty Turcon seläntaakse. Kaudella 2009-2010 Jones siirtyi Nashville Predatorsista Edmonton Oilersiin. Ensimmäisen hattutemppunsa Jones teki 2. joulukuuta, 2011 Columbus Blue Jacketsia vastaan. Edmonton Oilers voitti ottelun 6-3. Jones teki 6. heinäkuuta, 2013, yhden vuoden pituisen jatkosopimuksen Edmonton Oilersin kanssa. == Tilastot == Runkosarja Playoffs Kausi Joukkue Liiga O M S Pts RM O M S Pts RM 2004–05 Miami University RedHawks CCHA 38 8 7 15 79 — — — — — 2005–06 Miami University RedHawks CCHA 39 22 13 35 72 — — — — — 2006–07 Miami University RedHawks CCHA 42 29 19 48 88 — — — — — 2007–08 Miami University RedHawks CCHA 42 31 18 49 83 — — — — — 2007–08 Houston Aeros AHL 4 0 0 0 2 4 1 1 2 2 2008–09 Nashville Predators NHL 46 7 10 17 22 — — — — — 2008–09 Milwaukee Admirals AHL 25 13 9 22 30 11 4 3 7 10 2009–10 Nashville Predators NHL 41 7 4 11 18 — — — — — 2009–10 Milwaukee Admirals AHL 15 4 1 5 15 — — — — — 2009–10 Edmonton Oilers NHL 8 1 0 1 8 — — — — — 2010–11 Edmonton Oilers NHL 81 18 7 25 34 — — — — — 2011–12 Edmonton Oilers NHL 79 17 16 33 42 — — — — — 2012–13 Edmonton Oilers NHL 27 2 5 7 17 — — — — — 2013–14 Edmonton Oilers NHL 52 2 4 6 40 — — — — — Oklahoma City Barons AHL 4 2 0 2 2 — — — — — 2014-15 Utica Comets AHL 5 0 1 1 9 — — — — — Kölner Haie DEL 30 12 5 17 20 — — — — — 2015-16 Kölner Haie DEL 41 15 15 30 55 11 3 2 5 4 2016-17 Kölner Haie DEL 49 19 11 30 49 7 0 1 1 8 2017-18 Kölner Haie DEL 52 15 14 29 8 6 1 1 2 2 2018-19 Kölner Haie DEL 52 6 14 20 18 11 3 4 7 12 NHL Yhteensä 334 54 46 100 181 — — — — — DEL Yhteensä 224 67 59 126 150 35 7 8 15 26 Luokka:Kanadalaiset jääkiekkoilijat Luokka:Minnesota Wildin varaamat pelaajat Luokka:Vuonna 1984 syntyneet Luokka:Elävät henkilöt
Alankomaalainen keittiö

Alankomaalainen keittiö eli hollantilainen keittiö perustuu yksinkertaisiin ruokiin, joita ovat muun muassa erilaiset pataruoat, ohukaiset, meren antimet ja meijerituotteet.Meiborg 2001, s. 281. ==Ruokia== Yksi Alankomaiden tärkeimmistä peruselintarvikkeista on hollantilainen juusto. Maan tunnetuin juusto on gouda, joka tulee Goudan kaupungista. Keskiajalla edam-juusto oli maan tärkeimpiä vientituotteita, kun Edamin kaupungilla vielä oli meriyhteys. Kolmas tunnettu hollantilainen juusto on Leerdammer.Meiborg 2001, s. 281–284. Alankomaalainen pataruoka stamppot on tyypillinen paikallinen arkiruoka, jonka pääraaka-aine on peruna. Vanhin ja suosituin pataruoka on hutspot, joka tehdään naudanlihasta, sipulista, porkkanasta ja perunasta. Patoihin käytetään Alankomaissa muitakin kasviksia, kuten kaalia, sekä lisäksi sianlihaa ja makkaraa. Myös papuja ja herneitä käytetään maan keittiössä paljon; suosituin sentyyppinen ruokalaji on herneistä ja sianlihasta valmistettu keitto snert.Meiborg 2001, s. 286. Kalastuksella on Alankomaille ollut aina suuri merkitys. Maan suosituimpiin kalaruokiin kuuluu matjessilli, vielä kutematon nuori silli, joka syödään perinteisesti kokonaisena ilman lisukkeita. Myös sinisimpukoita viljellään runsaasti, vaikka suurin osa sadosta viedäänkin naapurimaihin. Simpukankasvatuksen keskus on Yerseke Schelde -joen suulla.Meiborg 2001, s. 291–292. Suosittu alankomaalainen kakku on rusinakakku poffert, jota syödään kahvin kanssa, jälkiruokana tai välipalana. Alankomaalaiset tarjoavat poffertin yleensä voin, sokerin ja siirapin kanssa.Meiborg 2001, s. 287. Suurikokoiset alankomaalaiset ohukkaat (pannekoeken) ovat tunnettu herkku, ja maassa on jopa niihin kokonaan erikoistuneita ravintoloita.Meiborg 2001, s. 288. Limburgin erikoisuus on vlaai, litteä pyöreä leipäkakku, joka on päällystetty hedelmillä tai riisipuurolla. Twentessä valmistetaan krenteweggeä, joka on litteä ja pitkulainen rusinapulla.Meiborg 2001, s. 295. Alankomaalaiset ovat maailman ahkerimpia lakritsinsyöjiä. Jouluisin maassa nautitaan etenkin piparkakkua muistuttavaa speculaas-leivonnaista, joka on maustettu kanelilla, muskotilla, kardemummalla, mausteneilikalla ja inkiväärillä. Speculaas valetaan puisiin muotteihin, joiden kuviot esittävät yleensä perinteisiä hahmoja ja aiheita. Muita alankomaalaisia jouluherkkuja ovat hunajakakku ontbijtkoek ja mausteinen mantelipikkuleipä janhagel.Meiborg 2001, s. 296–299. Alankomaiden kansallisjuoma on alun perin ohrasta, rukiista, maissista ja katajanmarjasta tehty genever-viina. Siihen voidaan käyttää nykyisin myös muita marjoja ja hedelmiä. Myös liköörit ovat Alankomaissa suosittuja.Meiborg 2001, s. 300. == Lähteet == * ===Viitteet=== == Aiheesta muualla == *
Ratko Perić

Ratko Perić (s. 2. helmikuuta 1944 Rovišće) on bosniahertsegovinalainen roomalaiskatolinen piispa. Hänet vihittiin papiksi Mostar-Duvnon (-Trebinje e Mrkanin) hiippakuntaan 29. kesäkuuta 1969 ja nimitettiin sen koadjuuttoripiispaksi 29. toukokuuta 1992. Piispaksi vihkiminen seurasi 14. syyskuuta. Pääkonsekraattorina toimi Franjo Kuharic, jota avustivat Giuseppe Uhac ja Pavao Žanić.Catholic-Hierarchy.org: Bishop Ratko Perić Perićistä tuli 24. heinäkuuta 1993 Mostar-Duvnon piispa. == Lähteet == Luokka:Bosniahertsegovinalaiset henkilöt Luokka:Katoliset piispat Luokka:Vuonna 1944 syntyneet Luokka:Elävät henkilöt
Charles Kasonde

Charles Joseph Sampa Kasonde (s. 14. joulukuuta 1968 Kalulushi) on sambialainen roomalaiskatolinen piispa. Hänet vihittiin papiksi Ndolan hiippakuntaan 4. elokuuta 2001 ja nimitettiin Solwezin hiippakunnan johtoon 23. maaliskuuta 2010. Piispaksi vihkiminen seurasi 29. toukokuuta. Pääkonsekraattorina toimi Nicolas Girasoli, jota avustivat Alick Banda ja George Cosmas Zumaire Lungu.Catholic-Hierarchy.org: Bishop Charles Joseph Sampa Kasonde == Lähteet == Luokka:Sambialaiset papit Luokka:Katoliset piispat Luokka:Vuonna 1968 syntyneet Luokka:Elävät henkilöt
Alfonso IV

Alfonso IV voi tarkoittaa seuraavia historiallisia hallitsijoita: *Alfonso IV, Leónin kuningas vuosina 924–931 *Alfonso IV, Portugalin kuningas vuosina 1325–1357 *Alfonso IV, Aragonian kuningas vuosina 1327–1336 *Alfonso IV d’Este, Modenan ja Reggion herttua vuosina 1658–1662.
Ludwig Schick

Ludwig Schick (s. 22. syyskuuta 1949 Marburg) on saksalainen roomalaiskatolinen arkkipiispa. Hänet vihki papiksi Fuldan hiippakuntaan Eduard Schick 15. kesäkuuta 1975. Hänet nimitettiin Fuldan vihkipiispaksi sekä Auzian titulaaripiispaksi 20. toukokuuta 1998, ja piispaksi vihkiminen seurasi 12. heinäkuuta. Pääkonsekraattorina toimi Johannes Dyba, jota avustivat Johannes Kapp ja Alvaro Leonel Ramazzini Imeri.Catholic-Hierarchy.org: Archbishop Ludwig Schick Schick sai 28. kesäkuuta 2002 nimityksen Bambergin arkkipiispaksi. == Lähteet == Luokka:Saksalaiset papit Luokka:Katoliset arkkipiispat Luokka:Vuonna 1949 syntyneet Luokka:Elävät henkilöt
Instituto Federal da Bahia

Instituto Federal da Bahia (IFBA) on oppilaitos Salvadorin kaupungissa Brasiliassa. Se on Brasilian liittovaltion opetusministeriön alainen oppilaitos. Luokka:Brasilialainen yhteiskunta Luokka:Bahia
Angelo Massafra

Angelo Massafra (s. 23. maaliskuuta 1949 San Marzano di San Giuseppe) on Albaniassa toimiva italialainen roomalaiskatolinen arkkipiispa. Hän kuuluu fransiskaaneihin. Hänet vihki papiksi Francesco Minerva 21. syyskuuta 1974. Hänet nimitettiin Rrëshenin hiippakunnan johtoon 7. joulukuuta 1996, ja piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.Catholic-Hierarchy.org: Archbishop Angelo Massafra, O.F.M. Massafra sai 28. maaliskuuta 1998 nimityksen Shkodërin arkkipiispaksi. == Lähteet == Luokka:Italialaiset piispat Luokka:Albanialaiset katoliset piispat Luokka:Katoliset arkkipiispat Luokka:Fransiskaanit Luokka:Vuonna 1949 syntyneet Luokka:Elävät henkilöt
Serafino Filangeri

Serafino Filangeri (24. huhtikuuta 1713 Benevento – 14. syyskuuta 1782) oli italialainen roomalaiskatolinen arkkipiispa. Hän liittyi benediktiineihin 6. huhtikuuta 1729 ja sai pappisvihkimyksensä 31. maaliskuuta 1736. Hänet nimitettiin Acerenza e Materan arkkipiispaksi 22. marraskuuta 1758, ja piispaksi vihkiminen seurasi 26. marraskuuta. Pääkonsekraattorina toimi kardinaali Giuseppe Spinelli.Catholic-Hierarchy.org: Archbishop Serafino Filangeri, O.S.B. Filangeri sai 25. elokuuta 1762 nimityksen Palermon ja 29. tammikuuta 1776 Napolin arkkihiippakunnan johtoon. == Lähteet == Luokka:Italialaiset piispat Luokka:Katoliset arkkipiispat Luokka:Benediktiinit Luokka:Vuonna 1713 syntyneet Luokka:Vuonna 1782 kuolleet
Hil Kabashi

Hil Kabashi (s. 19. helmikuuta 1941) on albanialainen roomalaiskatolinen piispa. Hän kuuluu fransiskaaneihin. Hänet vihittiin papiksi 18. toukokuuta 1969 ja nimitettiin Etelä-Albanian apostolisen hallinnon johtoon sekä Turres in Byzacenan titulaaripiispaksi 3. joulukuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.Catholic- Hierarchy.org: Bishop Hil Kabashi, O.F.M. == Lähteet == Luokka:Albanialaiset katoliset piispat Luokka:Fransiskaanit Luokka:Vuonna 1941 syntyneet Luokka:Elävät henkilöt
George Anthony Frendo

George Anthony Frendo (s. 4. huhtikuuta 1946 Qormi) on Albaniassa toimiva maltalainen roomalaiskatolinen piispa. Hän liittyi vuonna 1962 dominikaaneihin, ja Emanuele Gerada vihki hänet papiksi 7. huhtikuuta 1969. Hänet nimitettiin 7. heinäkuuta 2006 Tiranë-Durrësin arkkihiippakunnan vihkipiispaksi sekä Buthrotumin titulaaripiispaksi, ja piispaksi vihkiminen seurasi 23. syyskuuta. Pääkonsekraattorina toimi Rrok Kola Mirdita, jota avustivat John Bulaitis ja Joseph Mercieca.Catholic-Hierarchy.org: Bishop George Anthony Frendo, O.P. == Lähteet == Luokka:Maltalaiset papit Luokka:Albanialaiset katoliset piispat Luokka:Dominikaanit Luokka:Vuonna 1946 syntyneet Luokka:Elävät henkilöt
Antun Bauer

Antun Bauer (11. helmikuuta 1856 – 7. joulukuuta 1937) oli kroatialainen roomalaiskatolinen arkkipiispa. Hänet vihittiin papiksi heinäkuussa 1879 ja nimitettiin Zagrebin koadjuuttoriarkkipiispaksi sekä Pessinuksen titulaariarkkipiispaksi 20. tammikuuta 1911. Piispaksi vihkiminen seurasi 29. tammikuuta. Pääkonsekraattorina toimi Rafael Merry del Val y Zulueta, jota avustivat Domenico Taccone-Gallucci ja Uberto Maria Fiodo.Catholic- Hierarchy.org: Archbishop Anton Bauer Bauerista tuli 26. huhtikuuta 1914 Zagrebin arkkipiispa, jona hän toimi, kunnes kuoli 81-vuotiaana virassa. == Lähteet == Luokka:Kroatialaiset papit Luokka:Katoliset arkkipiispat Luokka:Vuonna 1856 syntyneet Luokka:Vuonna 1937 kuolleet
Anton Bauer

Anton Bauer voi tarkoittaa seuraavia henkilöitä: * Anton Bauer (1772–1843), saksalainen oikeustieteilijä * Anton Bauer, itävaltalainen poliitikko * Anton Bauer (s. 1930), saksalainen kasvitieteilijä * Anton Martin Bauer (s. 1963), itävaltalainen ratsastaja == Katso myös == * Antun Bauer (1856–1937), kroatialainen katolinen arkkipiispa
Gerd Dicke

Ernst Franz Gerd Werner Dicke (s. 28. maaliskuuta 1928 Erfurt) on saksalainen roomalaiskatolinen piispa. Hänet vihittiin papiksi Aachenin hiippakuntaan 25. heinäkuuta 1952 ja nimitettiin sen vihkipiispaksi sekä Iria Flavian titulaaripiispaksi 16. helmikuuta 1970. Piispaksi vihkiminen seurasi 11. huhtikuuta. Pääkonsekraattorina toimi Johannes Pohlschneider, jota avustivat Joseph Ludwig Buchkremer ja Willem Petrus Bartholomaeus Cobben.Catholic- Hierarchy.org: Bishop Ernst Franz Gerd Werner Dicke Dicke jäi eläkkeelle 21. marraskuuta 2003. == Lähteet == Luokka:Saksalaiset papit Luokka:Katoliset piispat Luokka:Vuonna 1928 syntyneet Luokka:Elävät henkilöt
Eduard Schick

Eduard Schick (23. helmikuuta 1906 – 20. marraskuuta 2000) oli saksalainen roomalaiskatolinen piispa. Hänet vihittiin papiksi Fuldan hiippakuntaan 22. joulukuuta 1928 ja nimitettiin sen vihkipiispaksi sekä Aradin titulaaripiispaksi 14. huhtikuuta 1962. Piispaksi vihkiminen seurasi 11. toukokuuta. Pääkonsekraattorina toimi Adolf Bolte, jota avustivat Wilhelm Kempf ja Joseph Maria Reuß.Catholic-Hierarchy.org: Bishop Eduard Schick Schick sai 18. joulukuuta 1974 nimityksen Fuldan piispaksi, jonka virkaan hänet asetettiin 12. tammikuuta 1975. Hän jäi eläkkeelle 1. heinäkuuta 1982. Schick osallistui Vatikaanin toiseen kirkolliskokoukseen. == Lähteet == Luokka:Saksalaiset papit Luokka:Katoliset piispat Luokka:Vuonna 1906 syntyneet Luokka:Vuonna 2000 kuolleet
Highway Don’t Care

Highway Don’t Care on amerikkalaisen countrymusiikki-artisti Tim McGraw’n levyttämä kappale, joka sisältää myös countrypop-artisti Taylor Swiftin laulua. Se julkaistiin maaliskuussa 2013 kolmantena singlenä McGraw’n ensimmäiseltä Big Machine Recordsin tuottamalta albumilta, Two Lanes of Freedomilta. Kappaleen sanoittivat Mark Irwin, Josh Kear ja Brad ja Brett Warren. Keith Urban soittaa kappaleessa kitaraa. McGraw ja Swift äänittivät omat osuutensa kappaleesta erikseen. ==Lähteet== Luokka:Vuoden 2013 kappaleet Luokka:Taylor Swiftin kappaleet
Rolfosteus

Rolfosteus canningensis on sukupuuttoon kuollut panssarihai. Sillä ei ollut hampaita, mutta sillä oli sarveislevyjä suussa ja se oli noin 15 cm pitkä. Se eli Länsi-Australiassa 380 miljoonaa vuotta sitten. Luokka:Panssarihait
M/S Stena Germanica

M/S Stena Germanica voi viitata seuraaviin asioihin: *M/S Stena Germanica, vuonna 2001 valmistunut Stena Linen omistama matkustaja-autolautta *M/S Stena Vision, aiemmalta nimeltään Stena Germanica, vuonna 1987 valmistunut matkustaja-autolautta.
Kasimir Felix von Badeni

Kasimir Felix von Badeni (; 14. lokakuuta 1846 Surochów, Galitsia – 9. heinäkuuta 1909 lähellä Krasnea)Wenzel Casmiri Felix, count von Badeni Encyclopædia Britannica Online Academic Edition. Viitattu 13.7.2013. oli puolalaissyntyinen itävaltalainen kreivi ja valtiomies, joka toimi Itävallan pääministerinä vuosina 1895–1897. Hänen tšekkinationalisteille tekemänsä myönnytykset johtivat saksankielisen väestön jyrkkään vastareaktioon. Badeni syntyi rikkaaseen galitsialaiseen maanomistajasukuun. Hän opiskeli lakia Krakovan yliopistossa ja aloitti virkauransa Itävallan sisäministeriössä vuonna 1866. Hän toimi vuodesta 1879 ja vuodesta 1888 Galitsian kuvernöörinä, jolloin saavutti maineen ankarana vallankäyttäjänä. Badeni nimitettiin vuonna 1895 Itävalta-Unkarin itävaltalaisen puoliskon pää- ja sisäministeriksi armeijan tukemana. Hänen hallituksensa sai selvitettäväkseen vaikeat kiistat äänioikeuden laajentamisesta sekä tšekin ja saksan kielten aseman määrittelystä Böömissä. Toukokuussa 1896 Badenin hallitus sai vietyä läpi äänioikeusuudistuksen, joka toi äänioikeuden kaikille vähintään viiden guldenin verran veroa maksaville yli 24-vuotiaille miehille. Äänioikeuden laajentaminen hyödytti vaaleissa varsinkin kansallismielisiä nuortšekkiläisiä, kroaatteja ja sosialisteja. Badeni yritti hillitä kiihkeimpiä nationalisteja ja hänen suosituksestaan keisari Frans Joosef I lykkäsi kolmesti antisemitistinä tunnetun Karl Luegerin nimitystä Wienin pormestariksi. Tyydyttääkseen nuortšekkiläisten vaatimuksia Badenin hallitus antoi huhtikuussa 1897 määräyksen, jolla tšekin kielestä tehtiin Böömissä ja Määrissä hallinnon sisäinen kieli. Tämä olisi pakottanut Böömin ja Määrin saksankieliset virkamiehet oppimaan tšekkiä tai vaihtoehtoisesti jättämään tehtävänsä. Seurauksena oli saksankielisten nationalistien protestiaalto sekä kaduilla että parlamentissa.Austria (domestic affairs 1878–1908) Encyclopædia Britannica Online Academic Edition. Viitattu 13.7.2013. Varsinkin Georg von Schönererin johtama Kansallispuolue protestoi ja kesäkuussa 1897 Baden joutui keskeyttämään parlamentin eli valtakunnanneuvoston (Reichsrat) istuntokauden. Kutsuessaan valtakunnanneuvoston syyskuussa uudelleen koolle vahvistamaan vuoden 1867 kompromissin uusimisen Badenin hallitus sääti niin sanotut Falkenhaynin lait, joiden tarkoituksena oli estää parlamentin työn vaikeuttaminen. Marraskuussa eräitä edustajia erotettiin neuvostosta näiden lakien perusteella, mikä johti suuriin joukkomielenosoituksiin Wienissä. Grazissa syntyi jopa väkivaltainen yhteenotto mielenosoittajien ja sotilaiden välillä. Wienin pormestariksi nimitetty Lueger vaati Badenin eroa tai muuten vallankumous uhkaisi. Keisari hyväksyi Badenin eron 28. marraskuuta. ==Lähteet== Luokka:Itävallan ministeripresidentit Luokka:Kreivit Luokka:Puolalaiset henkilöt Luokka:Vuonna 1846 syntyneet Luokka:Vuonna 1909 kuolleet
Paul Gautsch von Frankenthurn

Paul Gautsch von Frankenthurn (26. helmikuuta 1851 Döbling – 20. huhtikuuta 1918 Wien)Paul, Baron Gautsch von Frankenthurn Encyclopædia Britannica Online Academic Edition. Viitattu 13.7.2013. oli itävaltalainen valtiomies, joka toimi kolmesti Itävallan pääministerinä vuosina 1897–1898, 1904–1906 ja 1911. Gautsch von Frankenthurn opiskeli Wienin yliopistossa ja aloitti uransa vuonna 1874 Itävallan opetusministeriössä. Hän toimi opetusministerinä 1885–1893 Eduard Taaffen ja 1895–1897 Kasimir Badenin hallituksessa. Hän sai 1890 paronin aatelisarvon ja 1895 elinikäisen jäsenyyden parlamentin ylähuoneessa.Nordisk familjebok (1908), s. 820 Runeberg.org. Viitattu 13.7.2013. Gautsch von Fankenthurn nimitettiin Badenin eron jälkeen uudeksi pääministeriksi marraskuussa 1897, mutta epäonnistuttuaan Böömin kielilainsäädännön uudistamisessa hän erosi jo seuraavan vuoden maaliskuussa. Sen jälkeen hän toimi valtion tiliviraston päällikkönä, kunnes hänet kutsuttiin uudelleen pääministeriksi 1. tammikuuta 1905. Gautschin toinen hallitus esitti yleisen äänioikeuden käyttöönottoa, mikä herätti vastustusta etuoikeutetuissa säädyissä. Tämä johti hallituksen kaatumiseen huhtikuussa 1906, mutta alullepantu äänioikeusreformi toteutui kaikesta huolimatta seuraavana vuonna. Gautsch von Frankenthurmin kolmas pääministerikausi vuonna 1911 jäi vain muutaman kuukauden mittaiseksi. ==Lähteet== ==Aiheesta muualla== Luokka:Itävallan ministeripresidentit Luokka:Opetusministerit Luokka:Vuonna 1851 syntyneet Luokka:Vuonna 1918 kuolleet